**Табела 5.2.** Спецификација предмета

|  |  |  |  |  |
| --- | --- | --- | --- | --- |
| **Студијски програм: Социјална политика и социјални рад** | | | | |
| **Назив предмета: Психологија менталног здравља** | | | | |
| **Наставник: Миљана Спасић Шнеле** | | | | |
| **Статус предмета:** изборни | | | | |
| **Број ЕСПБ:** 5 | | | | |
| **Услов: /** | | | | |
| **Циљ предмета**  Упознавање студената са значајним појмовима заштите менталног здравља целокупног животног циклуса, као и различитим моделима менталног здравља. Упознавање студената са породичним функционисањем и утицајем породице на ментални развој свих чланова, а нарочито деце, адолесцената и посебно вулнерабилних чланова. Упознавање студената са концептима кризе и стреса, моделима превенције и психологијом у заједници као оквиром за очување менталног здравља. Упознавање студената са појмовима везаним за хронични стрес појмовима резилиентности и трауме, као и могућностима стручњака из помагачких професија да допринесу емоционалном и менталном опоравку. | | | | |
| **Исход предмета**  Од студента се очекује да покажу развијен сензибилитет за препознавање и диференцирање појава које одступају од норми менталног здравља, као и ефеката на различите области појединчевог живота. Очекује се изграђена способност за анализу проблема менталног здравља и одређивање оптималних стратегија за њихово превазичлажење. Очекује се да буду оспособљени да самостално направе превентивни програм за теме обухваћене теоријском настаом, а такође да опишу и одреде ризичне и протективне факторе за имплементацију ових програма у пракси. | | | | |
| **Садржај предмета**  *Теоријска настава*  1. Одређење менталног поремећаја и менталног здравља  2. Основни експлицитни и имплицитни циљеви заштите менталног здравља  3. Улога психосоцијалних фактора у нарушавању и одржању менталног здравља  4. Модели менталног здравља  5. Емоционална интелигенција као значајан фактор менталног здравља  6. Усавршавање емоција  7. Ментално здравље и емоционална интелигенција деце  8. Ментално здравље и емоционална и социјална интелигенција адолесцената  9. Стрес и његово превазилажење  10. Психичка криза и интервенције у кризи  11. Резилиентност – одређење и улога у животним кризама  12. Формирање породице и васпитање деце као фактори менталног здравња  13. Породичне релације и психолошка подршка родитељима у одржавању менталног здравља  14. Дете са тешкоћама у развоју и његова породица  15. Траума и емоционални опоравак  *Практична настава*  Теренске посете институцијама релевантним за проблем менталног здравља допринеће да студенти стекну увид у практичне проблеме које курс теоријски обухвата. Ова сазнања даће могућност студентима да самостално или у групи осмисле програм превенције (примарне, секундарне или терцијарне) за било коју од тема покривених практичном наставом. Тиме се стичу базичне вештине заштите менталног здравља које не покривају само уско стручну област психолога и других стручних сарадника, кроз психолошко-педагошке стратегије у посредном и непосредном решавању проблема менталног здравља. | | | | |
| **Литература**  **Обавезна:**  Влајковић Јелена (2001). *Теорија и пракса менталне хигијене.* Београд: ЦПД. (26-95)  Петровић, Весна (2009). *Изазови менталног здравља*. Нови Сад: УСЕЕ и Прометеј. (15-32, 95-99, 131-144, 151-164, 188-198)  Големан, Данијел (2001). *Емоционална интелигенција*. Београд: Геопоетика. (54-76, 93 -106, 179-201)  Станојевић, Драгана (2019). *Савремени модели менталног здравља – од одуства патологије до менталног здравља.* Филозофски факултет Универзитета у Приштини (22-27)  Додатна:  Станојевић, Драгана (2019). *Савремени модели менталног здравља – од одуства патологије до менталног здравља.* Филозофски факултет Универзитета у Приштини (11-22, 27-72)  Влајковић Јелена (2005). *Животне кризе*. Београд: Жарко Албуљ. (52-109) | | | | |
| **Број часова активне наставе** | **Теоријска настава: 2** | | **Практична настава: 2** | |
| **Методе извођења наставе**  Интерактивна настава.  Дискусионе групе.  Креирање превентивних програма за заштиту менталног здравља и њихово представљање у групи. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **5** | писмени испит | | **30** |
| практична настава | **5** | усмени испит | | **30** |
| колоквијум-и | **20** |  | |  |
| семинар-и | **10** |  | |  |